ભરત શાહે ‘મિડ-ડે’ને કહ્યું હતું કે ‘આજે આપણા દેશમાં જૈન સમાજ રાજકારણથી દૂર રહે છે અને હજી જોઈએ એટલો રાજકારણમાં ઍક્ટિવ નથી, જ્યારે રેખાના પતિ અને તેની દીકરી બધાં જ હૅરોમાં રાજકારણમાં સક્રિય છે. સૌથી મહત્વની વાત એ છે કે તેઓ આપણા દેશની ધરતી પર સમાજસેવામાં રસ લેતાં હતાં, પણ રાજકારણમાં ક્યારેય રસ લેતાં નહોતાં. રેખાના પિતા નંદલાલ પોપટલાલ શાહ પહેલાં અમદાવાદમાં રહેતા હતા. તેઓ સિવિલ એન્જિનિયર હતા. મુંબઈમાં સ્થાયી થયા પછી તેઓ બિલ્ડર બન્યા હતા. તેમને ત્રણ દીકરીઓ હતી. એમાં રેખા સૌથી નાની હતી. તેણે તેની જ બહેન નલિની સાથે આર્કિટેક્ચરના પ્રોફેશનમાં જોડાયેલા અમદાવાદના નવીન શાહ સાથે ૧૯૭૮માં લવમૅરેજ કર્યા હતાં. ત્યાર પછી રેખા અને નવીન હૅરોમાં સ્થાયી થયાં હતાં. ત્યાં ગયા પછી પતિ-પત્ની લેબર પાર્ટી સાથે સક્રિય રીતે જોડાયાં હતાં. નવીન શાહ અત્યારે લેબર પાર્ટીના નેતા અને બ્રેન્ટ ઍન્ડ હૅરોના ચૂંટાયેલા ઍસેમ્બલી મેમ્બર છે. તેમની દીકરી પણ કૅન્ટોનની કાઉન્સિલર છે. તેમનો દીકરો સૉલિસિટર છે.’